วันนี้แฟนผมมาเล่าให้ฟังว่า แฟนมีตกขาวผิดปกติ เป็นมานานแล้ว ผมลองค้นหาข้อมูลดูเบื้องต้นพบว่ามีสาเหตุมาจากหลายสาเหตุ แต่ที่ผมกลัวที่สุดน่าจเป็นหนองใน มีโอกาศไหมครับ ผมกับแฟนยังไม่เคยมีอะไรกัน แต่แฟนบอกว่า กับแฟนเคย และค่อนข้างบ่อย ทั้งใส่และไม่ใส่ถุงยาง และก็เป็นตกขาวตั้งแต่นั้นมา แต่ก็เลิกกันมาเป็นปีแล้วครับ
สวัสดีค่ะ อาการตกขาวผิดปกติดังกล่าวมา อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดหากเป็นตกขาวที่ไม่ใช่สีขาว มีกลิ่น หรือก่อให้เกิดความระคายเคือง ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์ เพื่อตรวจหาสาเหตุ และให้ยาฆ่าเชื้อที่ตรงกับเชื้อมากที่สุดค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์